Obama izneo detalje reforme zdravstvene zaštite
Predsjednik Barak Obama obratio se sinoć Kongresu i američkom narodu kako bi zatražio preduzimanje akcije u pogledu glavnog prioriteta 
Predsjednik Obama kazao je da se sada pravo vrijeme da se preduzme akcija u pogledu zdravstvene zaštite. Obama je istakao da je nemogućnost Amerike da riješi pitanje sve većih troškova zdravstvene zaštite dovela naciju do veoma ozbiljne krize. Takođe je pozvao zakonodavce da ostave politiku po strani i djeluju za dobrobit svih. Kritičari međutim navode da se napori za sprovođenje reforme odvijaju prebrzo i izražavaju bojazan da bi rezultat mogla da bude potpuna vladina kontrola nad zdravstvenim sistemom. Oštre, i često, glasne reakcije mogle su se čuti na velikom broju skupova u avgustu, tokom pauze u zasijedanju Kongresa. Predsjednik je sinoć rekao da pojedini protivnici planirane reforme šire laži, istakavši da želi poštenu borbu. Predsjednik Obama je takođe kazao da želi da uključi ideje ljudi različitih političkih opredjeljenja. Govorio je i o zaštiti Amerikanaca, koje osiguravaju privatne kompanije, i o preduzimanju akcije kako bi svi imali pristup zdravstvenoj zaštiti. U odgovoru republikanske stranke, kongresmen  iz savezne države Luizijane, kazao je da bi Demokrate trebalo da odbace postojeće prijedloge za reformu zdravstvene zaštite i krenu iz početka. Bustani, jedan od nekoliko ljekara u Kongresu, naglasio je da su Republikanci saglasni da je reforma neophodna. Duboke podjele u pogledu zdravstvene zaštite su međutim bile vidljive, posebno u jednom incidentu tokom Obaminog obraćanja. Kada je Obama rekao da reforme koje predlaže neće pružiti osiguranje ilegalnim imigrantima jedan republikanski kongresmen je glasno uzviknuo “Lažete.” Republikanac  iz Južne Karoline kasnije se izvinio zbog svog neuobičajnog ispada. Predsjednik je danas prihvatio njegovo izvinjenje, rekavši da cijeni to što se Vilson izvinio odmah i bez oklijevanja. Medjutim, vodja republikanske manjine u Predstavničkom domu, , izjavio je danas da smatra da u govoru predsjednika Obame nije bilo ničeg novog i da su demokrate napravile ključnu grešku zbog toga što su u avgustu pokušale da, kako se izrazio, "prodaju" svoj plan biračima umjesto da slušaju mišljenja Amerikanaca. Potpredsednik je, medjutim, bio veći optimista i rekao da očekuje da zakon o reformi zdravstva bude usvojen do novembra.